**YOUCAT for Kids – Hefte D – Samling 7, Økt 1**

**Hovedtema:** De 10 bud

**Øktens tema:** Hva betyr budene og er de relevante for oss i dag?

**Læringsmål**

* Å få litt mer kjennskap til hva de 10 bud er, og hva de betyr.
* Å lære om budenes opphav.
* Omfatter følgende spørsmål i YOUCAT for Kids: 112 – 114, 116, 118, 122, 124, 126, 128, 130 og 133

 **En kort oversikt over gjennomføringen:**

1. Opprop, samtale og repetisjon
2. Quiz: Hva betyr budene
3. YOUCAT for Kids: spørsmål 110 – 113 sammen
4. Kort (eller lengre) film om Moses og de 10 bud, eller brettspill med de 10 bud.
5. Avslutning: Sinnsrobønnen

**Du trenger:**

* Quiz/oppgave: Hva betyr budene (sett strek)
* Skrivesaker
* Ressursark til gruppesamtale: Forskjellige scenarier der ett eller flere bud blir brutt. Hvilke? Se side 7 her: <https://blilys.no/filer/youcat-konfirmant/samling13_okt1_Jesus_lignelsene_bergprekenen_fire_siste_budene.pdf> (Det kommer en kortere versjon av denne under ressursene til økten etter hvert.)
* Ressurs om Moses.
* Film om Moses: På nettsiden finnes en kortere og en lengre film om Moses. Bruk det som passer.
* Brettspill med de 10 bud (foreløpig på engelsk): <https://youcat.org/wp-content/uploads/2023/07/Board_Game-110-137-A4-eng.pdf> ELLER ev. et tre på rad-spill med budene: <https://blilys.no/filer/youcat-konfirmant/samling11_okt4_pkt4_tre_pa_rad.pdf> (En egen versjon av denne kommer under ressursene til denne økten etter hvert.)
* Sinnsrobønnen: Se ressursene til denne økten på nettsiden.

**Gjennomføringen av økten**

1. **Opprop, samtale og repetisjon**
Etter at du har hatt opprop – noe som av psykologiske og pedagogiske årsaker bør gjøres ved å si alles navn tydelig/høyt – er det fint å snakke litt om trivielle ting: Hva har de gjort siden sist? Har noen noe morsomt å fortelle? Evt. noe leit/trist? Del gjerne noen historier/opplevelser med dem selv (egne erfaringer/opplevelser).

Bruk også noen minutter på å se hva de husker fra forrige samling/økt (om sakramentene, hvis dere har fulgt oppleggene her). Hvis noen husker feil, så hjelp dem på en positiv måte slik at de ikke føler det flaut å ta feil. Det å delta er hva som er bra, selv om man tar feil.

1. **Hva betyr budene?**

I ressursene ligger en quiz om budene. Her står alle budene oppført i en kolonne, mens i den andre kolonnen står en forklaring på budene – eller: Hva budene *kan* bety. Her er det flere alternativ. Det er fordi hvert bud kan bety (ha betydning for) flere ting. Som et eksempel:

Det femte bud: «Du skal ikke slå i hjel.» Dette budet kan lett kun forstås som at det å drepe noen er galt. Det er det selvfølgelig, men det kan også referere til det å skade andre på andre måter. Hvis vi med hensikt ønsker/prøver å skade et annet menneske, enten fysisk eller psykisk, da oppnår man lett at det menneske kan føle seg utstøtt, og kanskje til og med føle seg sosialt død. Mobbing av alle slag er dermed også brudd på det femte bud.

Så, nå kan dere se om dere (du og barna i katekesen) får til dette oppgavearket. Det følger også en fasit med.

1. **YOUCAT for Kids-boka**

La alle (hver for seg) bla gjennom den blå delen av boka. Spør dem om to ting:

* 1. Har noen en god måte å huske budene på?
	2. Er det noe av det som står de gjerne vil se nærmere på?

Hvis dere ønsker konkrete forslag til spesifikt hvilke av spørsmålene i YOUCAT for Kids å fokusere på akkurat nå, så foreslår vi disse: # 112, 114, 116, 118, 122, 124, 126, 128, 130 og 133.

Les gjennom både spørsmål og svar, og bruk gjerne tid på å snakke sammen om det som står til hvert av spørsmålene (budene) i boka.

1. **Film eller spill**

Det var Moses som fikk de 10 bud, og hvis barna ikke har hatt så mye om Moses før, så kan det være fint å både snakke kort om ham og om israelsfolkets vandring ut av Egypt, i tillegg til å se en kortere eller lengre film om Moses. I ressursene finner du noen forskjellige forslag til både kortere og lengre filmer om Moses.

 Hvis dere heller vil bruke mer tid på budene nå, så sjekk ut brettspillene på blilys.no til denne økten. Det kan være en morsom måte å jobbe med budene på 😊

1. **Avslutning med bønn**

Hvis dere ønsker en bønn til slutt, så prøv gjerne ut Sinnsrobønnen som ligger i ressursene til denne økten, eller du/dere velger en annen passende bønn.

Tips: YOUCAT Ungdomsbønnebok har mange gode bønneforslag.